Nordjyllands Politi foretog torsdag en aktion i i Aalborg Øst for at kontrollere færdslen, blandt andet kiggede de efter trafikanter, der kørte med for meget alkohol i blodet. Og Nordjyllands Politi beretter om flere sager. 3 personer ? en i bil og to på knallert ? blev skrevet for at overtræde færdselslovens § 53, det vil sige køre med for meget alkohol i blodet. En blodprøve skal fastslå den endelig promille, men bøden for promille- og spirituskørsel kan nemt blive høj. Bødetaksterne er typisk ½ - 2 gange nettomånedslønnen ? og har promillen været tilstrækkelig høj, risikerer man at komme i fængsel. Desuden blev der uddelt flere bøder for manglende styrthjelm på knallert, manglende kørekort og mobilsnak under kørslen. - Det var en god kontrol, hvor færdselspoliti og lokalpolitiet sammen gjorde en stor indsats for at gøre Aalborg Øst og omegn til et mere sikkert sted at være, siger leder af nærpolitiet i Aalborg Øst, politiassistent Claus Serup.

Opsummering:
Nordjyllands Politi foretog torsdag en razzia i Aalborg Øst.